
απόφαση της Κο- 
πεγχόίγης για ένταξη 
της Κόπρου στην Ε.Ε. 
χωρίς προϋποθέσεις 
και όρους που να 
συνδέονται με το κυ- 
πριακό πανηγυρί- 
στηκε στη Λευκωσία 
και Αθήνα σαν η «με¬ 
γαλύτερη επιτυχία μετά την ανεξαρτη¬ 
σία το 1960». 

Οι πανηγυρισμοί και ιδιαίτερα οι δηλώ¬ 
σεις που έγιναν από τις κυβερνήσεις Κύ¬ 
πρου και Ελλάδας ότι η απόφαση της Κο¬ 
πεγχάγης «αποτελεί μεγάλη νίκη των ελ- 
ληνικών θέσεων και μεγάλη ήττα των 
τουρκικών θέσεων και του Ντεκτάς» οτπο- 
καλύπτουν με τον πιο καθαρό τρόπο ότι 
η ένταξη ήταν από την αρχή ένα όπλο 
για να κτυπήσουν την άλλη πλευρά. 
Ήταν ένας εκβιασμός για να εξασφαλί¬ 
σουν μια διευθέτηση του κυπριακού όσο 
γίνεται πιο κοντά στις ελληνοκυπρια¬ 
κές επιδιώξεις. 

Ήταν ένας εκβιασμός που τελικά έπιασε 
τόπο αφού το σχέδιο λύσης που πρότεινε 
ο Ανάν «υιοθετεί το μεγαλύτερο μέρος 
από τις ομόφωνες αποφάσεις του Εθνι¬ 
κού Συμβουλίου του 1989», όπως ομο¬ 
λόγησε ο Σημίτης στη Βουλή. 

Η απόφαση της Κοπεγχάγης αποκάλυ¬ 
ψε ακόμη πόσο ψεύτικες ήταν οι διακη- 

ρύξεις και οι δηλώσεις των ελληνοκυπρίων 
πολιτικών ηγετών και της κυβέρνησης ότι 
ενδιαφέρονταν πράγματι για μια συνολι¬ 
κή διευθέτηση και ένα συμβιβασμό με βά¬ 
ση το σχέδιο Ανάν. Αμέσως μετά την από¬ 
φαση της Κοπεγχάγης στελέχη όλων των 
κομμάτων δήλωναν ότι η «απόφαση μας 
δίνει τώρα τη δυνατότητα να διεκδική- 
σουμε περισσότερες αλλαγές στο σχέδιο 
με βάση το ευρωπαϊκό κεκτημένο». 

Το πόσο ήταν έτοιμοι να υπογράψουν 
σχέδια ή προσχέδια στη Κοπεγχάγη φαί¬ 
νεται και από τον πανικό που έχει κυρι¬ 
εύσει την κυβέρνηση αλλά και τις πολι¬ 
τικές ηγεσίες από την προοπτική οι Τουρ¬ 
κοκύπριοι να αποφασίσουν ότι αποδέ¬ 
χονται το σχέδιο Ανάν στο δημοψήφισμα 
που ετοιμάζεται να κάνει ο Ντεκτάς. 

Το καρώτο της Ε.Ε. 

Η ένταξη εκτός από εκβιασμός λειτούρ¬ 
γησε βέβαια και σαν το καρότο προς τους 
Τουρκοκύπριους που βρίσκονται σε άθλια 
κατάσταση. Το οικονομικό και πολιτικό 
εμπάργκο που τους επιβάλλει εδώ και 
29 χρόνια η ελληνοκυπριακή και ελληνι¬ 
κή πλευρά τούς έχει αναγκάσει να δεθούν 
με την τουρκική οικονομία και το τούρ¬ 
κικο κράτος. Μόνο δια μέσου της Τουρ¬ 
κίας μπορούν να έχουν οικονομικές δρα¬ 
στηριότητες με άλλες χώρες ενώ δεν μπο¬ 
ρούν να έχουν επίσημη εκπροσώπηση 

σε κανένα διεθνή οργανισμό ή φόρουμ 
έστω και αν πρόκειται για πολιτιστικές 
δραστηριότητες ή ακόμη και αθλητικές. 
Αντιμετωπίζουν δυσκολίες στην ελεύθε¬ 
ρη διακίνησή τους στον υπόλοιπο κόσμο 
και δεν έχουν καμιά διεθνή υπόσταση. 

Η προοπτική μιας διευθέτησης στο Κυ¬ 
πριακό σημαίνει για τους Τουρκοκύπρι¬ 
ους ότι θα σταματούσε αυτός ο απο¬ 
κλεισμός και η άμεση εξάρτηση από 
την Τουρκία και η άθλια οικονομική και 
πολιτική κατάσταση στην οποία βρί¬ 
σκονται. 

Αντίθετα, η ένταξη στην Ε.Ε. της Κυ¬ 
πριακής Δημοκρατίας χωρίς τους Τουρ¬ 
κοκύπριους θα έκανε τη θέση τους ακό¬ 
μη πιο δύσκολη. Ο Αλί Ερέλ, πρόεδρος 
του τουρκοκυπριακού εμπορικού και βιο¬ 
μηχανικού επιμελητηρίου που είναι από 
τους βασικούς διοργανωτές των συλ¬ 
λαλητηρίων ενάντια στον Ντεκτάς, δή¬ 
λωσε χαρακτηριστικά: «Εκείνο που φο¬ 
βόμαστε είναι ότι αν μπει η ελληνοκυ¬ 
πριακή πλευρά στην Ε.Ε. και εμείς δεν 
έχουμε ακόμη δώσει καν απάντηση για 
τις προθέσεις μας όσον αφορά το σχέ¬ 
διο, τότε τα πράγματα από εκεί και ύστε¬ 
ρα θα είναι πάρα πολύ δύσκολα, γιατί οι 
ελληνοκύπριοι θα έχουν πια ισχυρότερη 
διαπραγματευτική θέση». 

Είναι υποκρισία η ελληνοκυπριακή κυ¬ 
βέρνηση και οι πολιτικοί που στηρίζουν 

το εμπάργκο που είναι μια από τις βα¬ 
σικές αιτίες που έχουν οδηγήσει χιλιάδες 
Τουρκοκύπριους στη μετανάστευση να 
επικαλούνται την μετανάστευση των 
τουρκοκυπρίων για να δείξουν ότι βιά¬ 
ζονται τάχα για μια κοινά αποδεχτή δι¬ 
ευθέτηση στο κυπριακό. 

Είναι αίσχος να χρησιμοποιούν τις αντι¬ 
δράσεις των Τουρκοκύπριων ενάντια στον 
Ντεκτάς για να τους παρουσιάζουν ότι 
συμφωνούν με τις ελληνοκυπριακές θέ¬ 
σεις και να προσπαθούν να τους δελεά¬ 
σουν με «οικονομικά κίνητρα». Γι αυτό και 
όλα τα τουρκοκυπριακά κόμματα, απέρ- 
ριψαν τα «μέτρα στήριξης των Τουρκο¬ 
κυπρίων» που αποφάσισαν μετά την Κο¬ 
πεγχάγη, Κληρίδης και Σημίτης, σαν προ¬ 
σπάθεια εξαγοράς τους. Αντίθετα πρό- 
τειναν ότι αν η κυβέρνηση θέλει να πάρει 
«μέτρα στήριξης των Τουρκοκυπρίων» 
μπορεί να σταματήσει άμεσα το εμπάρ¬ 
γκο και να τους αντιμετωπίσει σαν ισό¬ 
τιμους συνεταίρους στο κράτος. 

Είναι φανερό πως αυτό που απασχολεί 
τον Κληριδη και την ελληνοκυπριακή άρ- 
χουσα τάξη δεν είναι η ειρήνη και η ευη¬ 
μερία των Τουρκοκυπρίων αλλά πως θα 
εξασφαλίσουν τις θέσεις τους στο κυ¬ 
πριακό 

Η «νέα τάξη πραγμάτων» 

Το σχέδιο Ανάν είναι ένας συμβιβασμός 
που αντανακλά τους σημερινούς συ¬ 
σχετισμούς και τα ισοζύγια δυνάμεων 
που υπάρχουν ανάμεσα στις δύο πλευ¬ 
ρές. Η ελληνοκυρπιακή άρχουσα τάξη 
έχασε τον πόλεμο του '74 και την κυ¬ 
ριαρχία πάνω στους Τουρκοκύπριους και 
ένα σημαντικό κομμάτι του νησιού. Οι 
Τουρκοκύπριοι και η τουρκική άρχουσα 
τάξη έχασαν τον οικονομικό και πολιτι¬ 
κό πόλεμο που συνεχίζεται από το '74 
μέχρι σήμερα. 

Το σχέδιο Ανάν αντανακλά αυτές τις 
πραγματικότητες. Οι Ελληνοκύπριοι 
παίρνουν πίσω ένα μέρος από τα χαμέ¬ 
να εδάφη και αποκτούν ξανά κάποιο 
έλεγχο στο βόρειο μέρος της Κύπρου μέ¬ 
σα από την κεντρική κυβέρνηση. Απο¬ 
κτούν ακόμη φτηνά εργατικά χέρια αφού 
όλοι βλέπουν τους Τουρκοκύπριους να 
αντικαθιστούν τους ξένους εργάτες. Ο 
Σημίτης καθιερώνεται σαν σημαντική δύ¬ 
ναμη στην Ευρώπη με σημαντικό ρόλο 



στις εξελίξεις και εδραιώνει τον ρόλο της 
Ελλάδας σαν περιφερειακή δύναμη. Οι 
Τουρκοκύπριοι μπαίνουν στην Ε.Ε. και ελ¬ 
πίζουν να ξεφύγουν από τη μιζέρια. Η 
Τουρκία παίρνει ημερομηνία έναρξης 
ενταξιακών διαπραγματεύσεων και ελ¬ 
πίζει να ξεπεράσει την οικονομική και πο¬ 
λιτική κρίση στην οποία βρίσκεται. 

Το σχέδιο Ανάν έχει ένα δωράκι για τον 
κάθε εμπλεκόμενο στο κυπριακό. Το 
μόνο που ζητά είναι να δεχτούν όλοι αυ¬ 
τή τη «νέα τάξη πραγμάτων» στην Κύ¬ 
προ όπως την αποκαλεί και να συνερ¬ 
γαστούν με τους ιμπεριαλιστές και να 
στηρίξουν τον επερχόμενο πόλεμο στο 
Ιράκ αλλά και τους άλλους που θα ακο¬ 
λουθήσουν. 

Το σχέδιο που θα μπει σε δημοψήφισμα 
δεν αφορά μόνο τα συντάγματα του κε¬ 
ντρικού κράτους και των «συστατικών 
κρατών», τις εδαφικές αναπροσαρμο¬ 
γές και άλλα παρόμοια που αφορούν 
άμεσα τις δύο κοινότητες αλλά και την 
αποδοχή των βρετανικών βάσεων και 
των άλλων σταθμών που υπάρχουν 
στην Κύπρο και την υιοθέτηση όλων των 
συνθηκών που έχουν κάνει μέχρι σή¬ 
μερα τα δύο μέρη καθώς και τον σεβα¬ 
σμό των ζωτικών συμφερόντων του 
Ισραήλ. 

Δεν πρέπει να υπάρχει καμιά αμφιβο¬ 
λία ότι το σχέδιο Ανάν έγινε πρώτα και 
κύρια για να εξυπηρετήσει τα σχέδια 
των Αγγλοαμερικανών και τους στρα¬ 
τηγικούς σχεδιασμούς τους στη Μέση 
Ανατολή και μετά για οτιδήποτε άλλο. 
Γι αυτό και το μόνο που ουσιαστικά κά¬ 
νει είναι να ανακυκλώνει και να εντεί¬ 
νει τους ανταγωνισμούς στην περιοχή 
ενώ οι περισσότερες από τις πρόνοιες 
του συντάγματος και των νέων διευθε¬ 
τήσεων έχουν το στοιχείο της δυσπι¬ 
στίας και της σύγκρουσης σε κάθε πα¬ 
ράγραφό τους. 

Είναι ένα «ειρηνευτικό» σχέδιο που έχει 
σαν φόντο έναν από τους πιο άγριους 
και βάρβαρους πολέμους όπως αυτόν 
που ετοιμάζουν οι Μπους και Μπλερ 
στο Ιράκ. 

Είναι γι αυτό που δεν μπορούμε να έχου¬ 
με καμία εμπιστοσύνη σ' αυτά που σχε¬ 
διάζονται «από πάνω» και ειδικότερα 
για το σχέδιο Ανάν. Η Ε.Ε. προς την 
οποία Ελληνοκύπριοι και Τουρκοκύπρι- 

οι κοιτάζουν δεν προσφέρει καμιά εγ¬ 
γύηση για κάτι καλύτερο αφού είναι αυ¬ 
τή που συμπρωταγωνίστησε μαζί με τις 
Η ΠΑ και τα Ηνωμένα Έθνη σε όλους 
τους πόλεμους τα τελευταία χρόνια - 
Ιράκ '91, Γιουγκοσλαβία, Αφγανιστάν, 
ενώ κάνει τα στραβά μάτια για τις συ¬ 
νεχιζόμενες σφαγές του Σαρόν στην Πα¬ 
λαιστίνη. 

Κοινή δράση από τα κάτω 

Η ελπίδα για ειρήνη, δημοκρατία και ευ¬ 
ημερία στο νησί δεν βρίσκονται στην 
ένταξη της Κύπρου, της μισής ή όλης 
στην Ε.Ε. και στα «ειρηνευτικά» σχέδια 
των ιμπεριαλιστών, αλλά στην ενότητα 
και την κοινή δράση των απλών αν¬ 
θρώπων σε Κύπρο, Ελλάδα και Τουρκία. 
Πολλοί έχουν υποστηρίξει το σχέδιο Ανάν 
γιατί πιστεύουν ότι θα εξασφαλίσει τη 
συνύπαρξη Ελληνοκυπρίων και Τουρ¬ 
κοκυπρίων και την κοινή δράση. Κατ αρ¬ 
χήν το σχέδιο δεν εξασφαλίζει τη γεω¬ 
γραφική συνύπαρξη ή ελεύθερη διακί¬ 
νηση γενικά. Αλλά ακόμη και εκεί που 
θα υπάρξει η γεωγραφική συνύπαρξη 
αυτό δεν σημαίνει και συνεργασία και κοι¬ 
νούς αγώνες. Και στο παρελθόν υπήρ¬ 
ξε συνύπαρξη αλλά αυτό δεν εμπόδισε 
τις σφαγές και τους πολέμους. Εκείνο που 
χρειάζεται είναι η πολιτική ενότητα. 

Μια τέτοια ενότητα χτίζεται στη βάση 
μια πολιτικής που κοντράρει στην κάθε 
πλευρά τις επιλογές της άρχουσας τά¬ 
ξης αλλά και τις συνολικότερες επιλο¬ 
γές και σχεδιασμούς των ιμπεριαλιστών 
στην περιοχή. Αυτών δηλαδή που δημι¬ 
ούργησαν το κυπριακό. Γι αυτό χρειά¬ 
ζεται πρώτα και κύρια να κοντράρου¬ 
με τον εθνικισμό ο καθένας στην πλευ¬ 
ρά του. Όχι μόνο τον ακραίο απορρι¬ 
πτικό εθνικισμό όσων ζητούν «καθαρές 
εθνικές λύσεις», αλλά και τον συγκα¬ 
λυμμένο εθνικισμό αυτών που εμφανί¬ 
ζονται σαν «ενδοτικοί». Αυτών που ενώ 
δηλώνουν «θαυμασμό» και «συγκίνηση» 
για τους αγώνες των Τουρκοκυπρίων 
ενάντια στον Ντεκτάς, την ίδια στιγμή 
δεν έχουν κανένα πρόβλημα να τους επι¬ 
βάλλουν οικονομικό και πολιτικό απο¬ 
κλεισμό. Αυτών που τους εκβιάζουν ότι 
θα μείνουν έξω από την Ε.Ε. αν δεν υπο¬ 
χωρήσουν στις αξιώσεις τους, και την 
ίδια στιγμή μιλούν για συλλαλητήρια 

συμπαράστασης στον αγώνα τους. 
Αυτοί οι υποκριτές που μας καλούν να 
ακούσουμε τάχα «τη φωνή των Τουρκο¬ 
κυπρίων» είναι οι πρώτοι που δεν την 
ακούνε, όπως τις φωνές του Μουσταφά 
Ακιντζί και του τουρκοκύπριου δημο¬ 
σιογράφου Σουλεϊμάν Ερκουτζλού που 
μιΑησαν μπροστά σε ελληνοκυπριακό 
ακροατήριο σε εκδήλωση στο Χόλιντεϊ Ιν 
στις 20 Γενάρη. Ο Ερκουτζλού τόνισε με 
έμφαση ότι «τα χειροκροτήματα και η έκ¬ 
φραση συμπαράστασης των Ελληνοκυ¬ 
πρίων όχι μόνο δεν μας βοηθούν αλλά 
μας βλάφτουν»... «Οι Τουρκοκύπριοι 
αποδέχονται στο σχέδιο Ανάν όχι γιατί 
ξαφνικά αγάπησαν τους Ελληνοκύπρι¬ 
ους. Εκείνο που θέλουμε, εκείνο για το 
οποίο διαδηλώνουμε», τόνισαν και οι δύο 
«είναι μια καλύτερη ζωή, καλύτερη ποι¬ 
ότητα ζωής, να αυτοδιοικούμαστε, να 
ορίζουμε εμείς οι ίδιοι τη ζωή μας, να 
είμαστε περήφανοι για αυτό που είμα¬ 
στε και να ανήκουμε στη διεθνή κοινό¬ 
τητα». Οι ελληνοκύπριοι κάνουν πως δεν 
ακούν τέτοιες τοποθετήσεις. 
Πραγματική συμπαράσταση στους αγώ¬ 
νες των Τουρκοκυπρίων θα ήταν αν οι 
δικές μας κινητοποιήσεις στρέφονταν 
ενάντια στη δική μας κυβέρνηση, με αί¬ 
τημα να σταματήσει αμέσως το εμπάρ¬ 
γκο, να παγώσει η διαδικασία ένταξης 
που λειτουργεί σαν εκβιασμός στην άλ¬ 
λη πλευρά, να σταματήσουν οι εξοπλι¬ 
σμοί, ν' ανοίξουν τα σύνορα. Αν ο κύριος 
Κληρίδης θέλει ένα πραγματικά δημο¬ 
κρατικό σχέδιο, που να φέρει την ειρή¬ 
νη στο νησί, τότε υπάρχει ένα που εί¬ 
ναι πολύ απλό. Ας αφήσει τους Τουρ¬ 
κοκύπριους να έχουν όση αυτονομία θέ¬ 
λουν. Δεν υπάρχει ειρηνική συνύπαρξη 
με το ζόρι, με εκβιασμούς και απειλές. 
Όσοι ενδιαφέρονται ειλικρινά για ενό¬ 
τητα με τους απλούς ανθρώπους της 
άλλης πλευράς θα πρέπει να στραφούν 
προς αυτή την κατεύθυνση και όχι να 
ζητωκραυγάζουν μαζί τους Τουρκοκύ¬ 
πριους που στρέφονται ενάντια στον 
Ντεκτάς. Όσοι ενδιαφέρονται για κοινή 
δράση μαζί τους δεν χρειάζεται να ψά¬ 
χνουν για τρόπους συνεργασίας των πο¬ 
λιτικών ηγετών των δύο πλευρών ή έστω 
και των αριστερών κομμάτων. Αυτό εί¬ 
ναι εξίσου δύσκολο με το να βρουν μια 
κοινά αποδεχτή διευθέτηση του κυ- 

πριακού αφού οι πολιτικές ηγεσίες συ¬ 
μπεριλαμβανομένων και των αριστερών 
κομμάτων των δύο πλευρών έχουν σαν 
βασικό στόχο την υπεράσπιση και προ¬ 
ώθηση των εθνικών επιδιώξεων της 
πλευράς τους. 

Υπάρχει όμως αυτή τη στιγμή ένα πραγ¬ 
ματικό πεδίο άμεσης και κοινής δράσης 
για Ελληνοκύπριους και Τουρκοκύπρι¬ 
ους. Είναι ο πόλεμος στο Ιράκ. Η συ¬ 
ντριπτική πλειοψηφία των απλών αν¬ 
θρώπων σε Ελλάδα, Τουρκία και Κύπρο 
είναι αντίθετοι με αυτό τον πόλεμο. Αυ¬ 
τό δίνει τη δυνατότητα για τη συγκρό¬ 
τηση για πρώτη φορά μιας πολιτικής 
συμμαχίας Ελληνοκυπρίων και Τουρκο¬ 
κυπρίων, που να έχει παράλληλη αλλά 
και κοινή δράση ενάντια στο πόλεμο, ενά¬ 
ντια στη παραχώρηση διευκολύνσεων 
στους Αγγλοαμερικάνους. 

Η ΣΥΜΜΑΧΙΑ ΣΤΑΜΑΤΗΣΤΕ ΤΟΝ ΠΟ- 
ΑΕΜΟ που συγκροτήθηκε με πρωτο¬ 
βουλία διαφόρων οργανώσεων, κινήσε¬ 
ων και ακτιβιστών, δίνει μια τέτοια προ¬ 
οπτική. Μπορούμε να κτίσουμε μια πράγ¬ 
ματι κή ενότητα, ένα μέτωπο που να 
ξεκινά από κάτω και να φτάνει μέχρι 
τις ηγεσίες των συνδικάτων και των αρι¬ 
στερών κομμάτων και στις δύο πλευρές. 
Η Συμμαχία έχει εξαγγείλει μια σειρά από 
αντιπολεμικές εκδηλώσεις με αποκορύ¬ 
φωμα μια κοινή διαδήλωση στη βάση της 
Δεκέλειας για τις 15 Φεβρουάριου που 
έχει κηρυχτεί από το Ευρωπαϊκό Κοι¬ 
νωνικό Φόρουμ σαν πανευρωπαϊκή μέ¬ 
ρα δράσης κατά του πολέμου. Όσοι εν- 
διαφέρονται για την ειρήνη στη Κύπρο 
αλλά και στην ευρύτερη περιοχή, όσοι 
θέλουν να δουν Ελληνοκύπριους και Τουρ¬ 
κοκύπριους να παλεύουν μαζί και να κτί¬ 
ζουν την ενότητα τους, θα πρέπει να δώ¬ 
σουν όλες τους τις δυνάμεις για την επι¬ 
τυχία αυτής της προσπάθειας. 

Έτσι μπορούμε να κτίσουμε ένα πραγ¬ 
ματικό κίνημα και στις δύο πλευρές που 
να έχει τη δυνατότητα να επιβάλει τους 
δικούς του όρους στο Κυπριακό και να 
εξασφαλίσει μια ειρηνική και βιώσιμη 
διευθέτηση, παραμερίζοντας όλους αυ¬ 
τούς που ευθύνονται για τη δημιουργία 
του προβλήματος, για τους πολέμους και 
τις συγκρούσεις που το σημάδεψαν τα 
τελευταία πενήντα χρόνια. 

Οργάνωση Εργατική Δημοκρατία 

-Φεβρουάριος 2003 









